春遊曲
作者：陳允平
朝代：宋

paragraphs: 長安二月東風裏，千紅陌上香塵起。
都人歡呼去踏青，馬如游龍車如水。
兩兩三三爭買花，青樓酒旗三百家。
長安酒貴人未醉，岸頭芳草日半斜。
誰家女子嬌似玉，約莫青春十五六。
鬰金羅带蘇合香，琵琶自度相思曲。
相思曲，聲斷續，斷續回文不堪讀。
回文斷續有續時，離腸寸斷無續期。